Lavrov afirmă că Franța a vrut să stabilească pe 'canale confidențiale' un 'dialog' privind Ucraina, fără Kiev
Ministrul rus de Externe Serghei Lavrov susține joi că Franța a încercat să stabilească 'un dialog în problema ucraineană' cu Moscova - fără implicarea Kievului -, în contextul în care se evocă tot mai mult negocieri de pace, relatează AFP.

Țările din Occident - care încearcă să afișeze un front unit în susținerea Ucrainei - repetă în nenumărate rânduri că nicio decizie nu poate fi luată cu privire la Ucraina pe la spatele acesteia.